Girbertus et uxor sua Raingardis dederunt Deo et huic loco alodium suum, quod habebant in Villeret, sive in agris, sive in pratis vel pascuis ac silvis; quod donum laudavit ac corroboravit avunculus eorum, Bernardus de Monliergue, et cognati sui, Martinus Rex, de Villeret, et Bernardus Tosinus, frater ejus, et Bernardus Frumentinus, alter frater. S. donni Hugonis prioris et Antelmi monachi. C’ Petri presbiteri de Campo Lucio, Deodati præpositi, Bonetti Burgensis. Sciendum quoque quod in hac terra, de cujus donatione facta est hæc carta, ut quædam inde auferentur calumpniæ et sopirentur controversiæ, Martinus supradictus et frater ejus, Bernardus Tosinus, L. solidos erogaverunt, nullo adjuvante, exceptis Geraldo et Bernardo Frumentino, qui de eadem fraternitate fuerunt: quoniam quatuor fratres erant qui hoc precium dederunt pro absolutione terræ præfatæ, et Campum Rotundum retinuerunt pro signo et memoria pecuniæ prædictæ, ut eam reddat antequam campum recipiat, si quis suorum coheredum calumpniator surrexerit.